Francisco Gento

Francisco Gento López (Guarnizo, Espainia, 1933ko urriaren 21a - Madril, 2022ko urtarrilaren 18a) futbolari profesionala izan zen. Ezkerraldean jokatzen zuen, eta dohain fisiko apartak zituen futbolean jokatzeko: abiadura handiko jokalaria zen (12 segundo baino gutxiago behar zituen 100 metro egiteko), baloia kontrolatzeko trebetasun handia zuen, eta berebiziko jaurtiketak eta paseak egiten zituen. Dohain horiei esker, Kantauriko enbata ezizena jarri zioten. Gento izan da Espainiako Futbol Liga gehien jokatu eta irabazi dituen futbolaria, Real Madril taldearekin beti: hamazazpi ligatan jokatu zuen, eta horietatik hamahiru irabazi, 1954tik 1970era bitartekoak. Berea da, orobat, Europako Kopako parte hartzeen eta garaipenen errekorra (sei txapelketa irabazi zituen: 1956, 1957, 1958, 1959, 1960 eta 1966an). 1964an, Europako Nazioen Kopa irabazi zuen Espainiako selekzioarekin.

 Erreferentziak 

Kategoria:Kantabriako futbolariak
Kategoria:Racing de Santanderreko futbolariak
Kategoria:Real Madrideko futbolariak
Kategoria:Astillerotarrak
Kategoria:Madrilen hildakoak
Kategoria:La Ligako jokalariak
Kategoria:UEFAko Txapeldunen Liga irabazi duten jokalariak
Kategoria:Espainiako gizonezkoen futbol selekzioko jokalariak